text:
1311/2012. (VIII. 23.) Korm. határozata a megyei múzeumok, könyvtárak és közművelődési intézmények fenntartásáról.
1. A Kormány 1.1. egyetért azzal, hogy a megyei önkormányzatok konszolidációjáról, a megyei önkormányzati intézmények és
a Fővárosi Önkormányzat egyes egészségügyi intézményeinek átvételéről szóló 2011. évi CLIV. törvény
(a továbbiakban: Törvény) alapján állami tulajdonba került, közművelődési szakmai tanácsadást, szolgáltatást ellátó
közművelődési intézmények fenntartását és az egyéb többfunkciós intézmények korábbi megyei közművelődési
szakmai tanácsadó, szolgáltató feladatait – a feladat ellátásához rendelkezésre álló személyi, tárgyi és pénzügyi
feltételek egyidejű átvételével – 2013. január 1-jétől az emberi erőforrások minisztere lássa el;
1.2. egyetért azzal, hogy a Törvény alapján állami tulajdonba és fenntartásba került megyei könyvtárak 2013. január 1-jétől
– a feladat ellátásához rendelkezésre álló személyi, tárgyi és pénzügyi feltételek egyidejű átadásával –
a megyeszékhely megyei városok – Pest megyében Szentendre Város Önkormányzata – fenntartásába, és a feladat
ellátását közvetlenül szolgáló, ahhoz szükséges ingó vagyontárgyak – beleértve az állománynyilvántartásban szereplő
könyvtári dokumentumokat is – térítésmentesen a fenntartó önkormányzat tulajdonába kerüljenek;
1.3. egyetért azzal, hogy a Törvény alapján állami tulajdonba és fenntartásba került megyei múzeumok és a megyei
múzeumi szervezetek megyeszékhely megyei jogú városokban lévő tagintézményei 2013. január 1-jével – a feladat
ellátásához rendelkezésre álló személyi, tárgyi és pénzügyi feltételek egyidejű átadásával – a megyeszékhely megyei
jogú városok – Pest megyében Szentendre Város Önkormányzata – fenntartásába kerüljenek;
1.4. egyetért azzal, hogy a megyei múzeumok 1.3. pont alá nem tartozó tagintézményei 2013. január 1-jével – a feladat
ellátásához rendelkezésre álló személyi, tárgyi és pénzügyi feltételek egyidejű átadásával – a területi elhelyezkedésük
szerint illetékes települési önkormányzatok fenntartásába kerüljenek; 1.5. egyetért azzal, hogy a Szombathelyi Képtár 2012. október 1-jétől a Vas Megyei Múzeumok Igazgatósága, a Bakonyi
Természettudományi Múzeum 2012. október 1-jétől a Veszprém Megyei Múzeumi Igazgatóság, a Balassa Bálint
Múzeum 2013. január 1-jétől a Magyar Nemzeti Múzeum tagintézményeként működjön tovább;
1.6. felhívja az emberi erőforrások miniszterét, hogy tegyen javaslatot a Kormány számára a megyei múzeumi szervezetek
azon tagintézményeire, amelyek esetében – az 1.3. és az 1.4. ponttól eltérően – 2013. január 1-jétől az állami fenntartás
indokolt; Felelős: emberi erőforrások minisztere Határidő: 2012. október 31.
1.7. egyetért azzal, hogy a Törvény alapján állami tulajdonba került muzeális intézményi feladatokat ellátó, valamint
a megyei közművelődési szakmai tanácsadást, szolgáltatást végző gazdasági társaságok tulajdonosi jogainak
gyakorlása az emberi erőforrások miniszteréhez kerüljön; 1.8. felhívja a közigazgatási és igazságügyi minisztert, hogy az 1.1–1.7. pontok végrehajtása érdekében
a kormánymegbízottak bevonásával a megyei intézményfenntartó központok útján – az emberi erőforrások
miniszterének egyetértésével – gondoskodjon az átadáshoz szükséges személyi és szervezeti intézkedések
megtételéről, ideértve, hogy a megyei múzeumi szervezetek esetében rendelkezni kell a nem önálló költségvetési
szervként működő tagintézményekhez rendelt létszámról, és annak átadásáról, valamint a muzeális intézmények
leltárában szereplő kulturális javak és az egyéb vagyonelemek tagintézményenkénti meghatározásáról is;
Felelős: közigazgatási és igazságügyi miniszter emberi erőforrások minisztere
Határidő: 2012. október 1. 1.9. felhívja a közigazgatási és igazságügyi minisztert, hogy az 1.2–1.3. pontban foglaltak megvalósítása érdekében
– a kormánymegbízottak és a megyei intézményfenntartó központok útján – a megyei könyvtárak és a megyei
múzeumok, valamint a megyei múzeumi szervezetek megyeszékhely megyei jogú városokban lévő
tagintézményeinek átadásáról – az emberi erőforrások miniszterének egyetértésével – átadás-átvételi megállapodást
írjon alá az ott megjelölt fenntartókkal; Felelős: közigazgatási és igazságügyi miniszter
emberi erőforrások minisztere Határidő: 2012. december 15. 1.10. felhívja a közigazgatási és igazságügyi minisztert, hogy a megyei múzeumi szervezetek 1.3. pont hatálya alá nem
tartozó tagintézményeit – az 1.6. pont szerinti javaslat alapján hozott döntés értelmében állami fenntartásban maradó
tagintézmények kivételével – a feladat ellátásához rendelkezésre álló feltételek egyidejű átadásával,
a kormánymegbízottak és a megyei intézményfenntartó központok útján, az emberi erőforrások miniszterének
egyetértésével átadás-átvételi megállapodás alapján a települési önkormányzatok fenntartásába adja;
Felelős: közigazgatási és igazságügyi miniszter emberi erőforrások minisztere
Határidő: 2012. december 15. (a megállapodás aláírására) 1.11. felhívja az emberi erőforrások miniszterét, hogy a kormánymegbízottak, a megyei intézményfenntartó központok
vezetői, valamint az érintett önkormányzatok részvételével az 1.9. és 1.10. pontok végrehajtása érdekében szükséges
tárgyalásokat folytassa le; Felelős: emberi erőforrások minisztere közigazgatási és igazságügyi miniszter
Határidő: 2012. november 30. 1.12. egyetért azzal, hogy az 1.1–1.10. pontokban foglaltakra figyelemmel az átvett intézmények fenntartásával kapcsolatos
jogok és kötelezettségek – ideértve az európai uniós támogatásokkal kapcsolatos kötelezettségvállalásokat is –,
továbbá a foglalkoztatottak vonatkozásában az új fenntartó a megyei intézményfenntartó központok jogutódjának
minősül; 1.13. felhívja az emberi erőforrások miniszterét és a közigazgatási és igazságügyi minisztert, hogy készítsék elő és terjesszék
a Kormány elé az 1.1–1.12. pontokban foglaltak megvalósításához szükséges jogszabály-módosításokra irányuló
előterjesztéseket; Felelős: emberi erőforrások minisztere közigazgatási és igazságügyi miniszter
Határidő: 2013. január 1. (a jogszabály-módosítások hatálybalépésére) 1.14. egyetért azzal, hogy munkacsoport működjön a települési önkormányzatok kötelező kulturális feladatai szakmai
tartalmának, feltételeinek és az ahhoz kapcsolódó, a költségvetési tervezés során alkalmazható finanszírozási
megoldás kidolgozása érdekében. Felelős: emberi erőforrások minisztere nemzetgazdasági miniszter
belügyminiszter Határidő: folyamatos 2. Hatályát veszti a megyei múzeumok, könyvtárak és közművelődési intézmények további fenntartásáról, valamint
a települési önkormányzatok kötelező kulturális feladatairól szóló 1094/2012. (IV. 3.) Korm. határozat.
3. Ez a határozat a közzétételét követő napon lép hatályba.
Orbán Viktor s. k.,
miniszterelnök


type: legislation

jurisdiction: Hungary

text:
331/2017. (XI. 9.) Korm. rendelete a korai fázisú vállalkozások és a korai fázisú vállalkozásokat támogató vállalkozások nyilvántartásba vétel iránti eljárásának részletes szabályairól.
A Kormány a társasági adóról és az osztalékadóról szóló 1996. évi LXXXI. törvény 30. § (12) bekezdésében kapott felhatalmazás
alapján, az Alaptörvény 15. cikk (1) bekezdésében meghatározott feladatkörében eljárva a következőket rendeli el:
1. A korai fázisú vállalkozások és a korai fázisú vállalkozásokat támogató vállalkozások nyilvántartása
1. § (1) A  Szellemi Tulajdon Nemzeti Hivatala (a továbbiakban: Hivatal) a  korai fázisú vállalkozásokról és a  korai fázisú
vállalkozásokat támogató vállalkozásokról hatósági nyilvántartást (a továbbiakban: nyilvántartás) vezet.
(2) A nyilvántartás tartalmazza:
a) a nyilvántartási számot, a nyilvántartásba vétel dátumát,
b) a kérelmező nevét, székhelyét, cégjegyzékszámát és adószámát,
c) a  korai fázisú vállalkozásként vagy korai fázisú vállalkozásokat támogató vállalkozásként történt
nyilvántartásba vétel tényét, valamint
d) az 1. melléklet szerinti nyilatkozat benyújtásának tényét.
2. § Korai fázisú vállalkozásként az a jogi személy kérheti a nyilvántartásba vételét,
a) amelyet a  nyilvántartásba vétel iránti kérelem benyújtásának napját megelőző három naptári éven belül
alapítottak,
b) amelynek a  nyilvántartásba vétel iránti kérelem benyújtását megelőző üzleti év éves beszámolója szerinti
éves nettó árbevétele nem haladja meg a 100 millió forintot,
c) amely vállalkozásnál a nyilvántartásba vétel iránti kérelem benyújtását megelőző üzleti év éves beszámolója
szerint a  korai fázisú vállalkozásnál, a  társasági adóról és az  osztalékadóról szóló 1996. évi LXXXI. törvény
(a továbbiakban: Tao. tv.) 4. § 16/a. pontja szerinti foglalkoztatottak átlagos állományi létszáma legalább két,
legfeljebb húsz fő,
d) amely vállalkozás esetében a kollektív befektetési formákról és kezelőikről, valamint egyes pénzügyi tárgyú
törvények módosításáról szóló 2014. évi XVI. törvény szerinti kockázati tőkealap-kezelő befektetést nem
eszközölt,
e) amely nem rendelkezik részesedéssel (üzletrésszel) más gazdasági társaságban,
f ) amelynek a  tevékenysége a  tudományos kutatásról, fejlesztésről és innovációról szóló 2014. évi
LXXVI. törvény 3. § 6. pontja szerinti innováció feltételeinek megfelel, valamint
g) amelynek a  nyilvántartásba vétel iránti kérelem benyújtásakor nincs állami vagy önkormányzati
adóhatóságnál nyilvántartott, végrehajtható adótartozása.
3. § Korai fázisú vállalkozásokat támogató vállalkozásként az a jogi személy kérheti a nyilvántartásba vételét,
a) amelynek a  nyilvántartásba vétel iránti kérelem benyújtásakor nincs állami vagy önkormányzati
adóhatóságnál nyilvántartott, végrehajtható adótartozása,
b) amely a  nyilvántartásba vétel iránti kérelemben megjelöli, hogy milyen gazdasági ágazatba szándékozik
befektetni, továbbá nem szándékozik befektetni olyan korai fázisú vállalkozásba, amely a  6.  §
(2)  bekezdésében felsorolt ágazatokban végez tevékenységet és a  6.  § (3)  bekezdésében felsorolt
ágazatokban végez főtevékenységeként tevékenységet, illetve az  ott felsorolt tevékenységeket
főtevékenységeként látja el, valamint
c) amely olyan korai fázisú vállalkozásban szerzett részesedést, amelynek a szerzést megelőző három adóéven
belül sem a korai fázisú vállalkozásokat támogató vállalkozás, sem a  jogelődje vagy a vállalkozó (jogelődje)
kapcsolt vállalkozása nem volt tagja (részvényese, üzletrész-tulajdonosa).
2. A nyilvántartásba vételi kérelem 4. § A korai fázisú vállalkozás és a korai fázisú vállalkozásokat támogató vállalkozás a Hivataltól kérheti a nyilvántartásba
vételt.
5. § A  nyilvántartásba vétel iránti kérelem elektronikus úton kizárólag a  Hivatal által erre a  célra rendszeresített
elektronikus űrlap útján nyújtható be. Az  elektronikus ügyintézés lehetősége a  Hivatal internetes honlapján
üzemeltetett elektronikus ügyintézési rendszeren vagy az egységes személyre szabott ügyintézési felületen érhető el.
6. § (1) Az elektronikus vagy papír alapon benyújtott nyilvántartásba vétel iránti kérelemnek tartalmaznia kell a kérelmező
nevét, székhelyét, a kapcsolattartást lehetővé tevő adatait, adószámát, cégjegyzékszámát, továbbá arra vonatkozó
nyilatkozatát, hogy korai fázisú vállalkozásként vagy korai fázisú vállalkozásokat támogató vállalkozásként kéri-e
a  nyilvántartásba vételt, valamint nem elektronikus úton történő írásbeli kapcsolattartás esetén a  kérelmező
képviselőjének aláírását, elektronikus úton történő kapcsolattartás esetén az elektronikus űrlap hitelesítését.
(2) A korai fázisú vállalkozás képviselője – a 2. § a)–g) pontjaiban foglaltakon túl – arról is nyilatkozik, hogy a korai fázisú
vállalkozás nem végez – az  Európai Unió működéséről szóló szerződés 107. és 108.  cikkének a  csekély összegű
támogatásokra való alkalmazásáról szóló, 2013. december 18-i 1407/2013/EU bizottsági rendelet szabályaival
összhangban – a következő ágazatokban tevékenységet:
a) a halászati és akvakultúra ágazatban,
b) a mezőgazdasági termékek elsődleges termelésével kapcsolatban,
c) a mezőgazdasági termékek feldolgozásával és forgalmazásával kapcsolatban,
ca) amennyiben a  támogatás összege az  elsődleges termelőktől beszerzett vagy az  érintett
vállalkozások által forgalmazott ilyen termékek ára vagy mennyisége alapján kerül rögzítésre;
cb) amennyiben a  támogatás feltétele az  elsődleges termelőknek történő teljes vagy részleges
továbbadás;
d) a harmadik országokba vagy tagállamokba irányuló exporttal kapcsolatban.
 (3) A  korai fázisú vállalkozás képviselője köteles nyilatkozni arról, hogy főtevékenységként a  következő ágazatokban
nem végez tevékenységet:
a) szállítási ágazat,
b) kereskedelmi ágazat,
c) ingatlanügyletek.
(4) Ha a  kérelmező még nem rendelkezik lezárt üzleti évvel, a  kérelmezőnek nyilatkozatot kell tennie, hogy a  2.  § b)
és c) pontja szerinti feltételek fennállása kapcsán várhatóan az első üzleti év végéig nem éri el a 2. § (1) bekezdés
b) pontja szerinti feltételt időarányosan, valamint a 2. § (1) bekezdés c) pontja szerinti feltételt.
7. § A  nyilvántartásba vételt követően minden év február 15. napjáig a  nyilvántartás időtartama alatt a  korai fázisú
vállalkozásokat támogató vállalkozás az 1. melléklet szerinti nyilatkozatot küld a Hivatal részére.
3. Nyilvántartásba vételi eljárás 8. § (1) A Hivatal a nyilvántartásba vétel iránti kérelmet megvizsgálja abból a szempontból, hogy tartalmazza-e a 2–3. §-ban
meghatározott alaki követelményeket, valamint a 6. §-ban meghatározott nyilatkozatokat.
(2) Ha a  nyilvántartásba vétel iránti kérelem nem felel meg az  (1)  bekezdés alapján vizsgált követelményeknek,
a  kérelmezőt – a  mulasztás jogkövetkezményeire történő figyelmeztetés mellett – fel kell hívni a  hiányok nyolc
napon belül történő pótlására.
(3) A nyilvántartásba vétel iránti kérelmet el kell utasítani, ha a kérelem a hiánypótlás ellenére sem felel meg az előírt
követelményeknek, valamint ha a (2) bekezdés szerinti határidő alatt a hiányok pótlására nem került sor.
9. § Ha a  nyilvántartási kérelem (hiánypótlás) megfelel a  8.  § (1)  bekezdése szerinti követelményeknek, a  Hivatal
a  kérelmezőt nyilatkozata alapján korai fázisú vállalkozásként vagy korai fázisú vállalkozásokat támogató
vállalkozásként a kérelem benyújtása napjától számított 10 napon belül nyilvántartásba veszi, a kérelem benyújtása
napjára visszamenőleges hatállyal.
10. § Az  a  kérelmező is jogosult a  nyilvántartásba vétel iránti kérelmet benyújtani, amelynél legkorábban
2017. január 1-jén fennállnak a 2–3. és 6. §-ban meghatározott feltételek.
4. A nyilvántartásból történő törlés 11. § A  nyilvántartásba vett vállalkozás bármikor kérheti a  nyilvántartásból történő törlését. A  nyilvántartásból történő
törlés iránti kérelmet az erre rendszeresített elektronikus űrlapon kell benyújtani elektronikus úton, amelyben meg
kell jelölni a  nyilvántartásba vételt elrendelő határozat számát, a  kérelmező nevét, székhelyét, cégjegyzékszámát
és adószámát, valamint a  nyilvántartásba vett vállalkozás nyilatkozatát a  nyilvántartásból történő törlés iránt.
A kérelem alapján a Hivatal törli a vállalkozást a nyilvántartásból.
12. § Ha a  korai fázisú vállalkozásokat támogató vállalkozásként nyilvántartásba vett vállalkozás az  1.  melléklet szerinti
nyilatkozatot nem nyújtja be a  Hivatal részére a  7.  §-ban meghatározott határidőben, a  Hivatal a  korai fázisú
vállalkozást és a korai fázisú vállalkozásokat támogató vállalkozást hivatalból törli a nyilvántartásból.
5. Záró rendelkezések 13. § Ez a rendelet a kihirdetését követő 30. napon lép hatályba.
Orbán Viktor s. k.,
 miniszterelnök


text:
155/2016. (VI. 13.) Korm. rendelete a lakóépület építésének egyszerű bejelentéséről.
A Kormány az épített környezet alakításáról és védelméről szóló 1997. évi LXXVIII. törvény 62. § (1a) és (1e) bekezdésében kapott
felhatalmazás alapján, az Alaptörvény 15. cikk (1) bekezdésében meghatározott feladatkörében eljárva a következőket rendeli el:
1. § (1) Az  épített környezet alakításáról és védelméről szóló 1997. évi LXXVIII. törvény (a  továbbiakban: Étv.) szerinti
egyszerű bejelentéshez kötött építési tevékenység bejelentése (a továbbiakban: bejelentés) az elektronikus építési
napló készenlétbe helyezésével valósul meg. Az  építőipari kivitelezési tevékenységről szóló kormányrendeletben
meghatározottakon túlmenően a  készenlétbe helyezés további feltétele a  bejelentés mellékleteként az  építész
tervező által az  elektronikus építési naplóba feltöltött, legalább az  1.  melléklet szerinti munkarészekből álló
kivitelezési dokumentáció PDF/A formátumban.
(2) Az  elektronikus építési napló üzemeltetője a  készenlétbe helyezett elektronikus építési napló adatainak
feltüntetésével PDF formátumú, letölthető visszaigazolást állít elő.
2. § (1) A bejelentés nem minősül közigazgatási hatósági eljárás megindítására irányuló kérelemnek, sem hivatalbóli eljárás
megindítására okot adó körülménynek.
(2) A  bejelentésről az  építésügyi és az  építésfelügyeleti hatóságok kijelöléséről és működési feltételeiről szóló
kormányrendeletben meghatározott első fokú építésügyi hatósági feladatokat ellátó, a  telek fekvése szerinti
általános építésügyi hatóság (a  továbbiakban: építésügyi hatóság) a  készenlétbe helyezett elektronikus építési
naplóból értesül.
(3) Az építésügyi hatóság a bejelentésről és a bejelentés módosításáról tizenöt napon belül tájékoztatja
a) a telek fekvése szerinti területi szakmai kamarát,
b) a telek fekvése szerinti települési önkormányzat jegyzőjét, valamint
c) a telek tulajdonosát, amennyiben nem az  építtető a  tulajdonosa vagy az  építtetőn kívül más személy is
tulajdonjoggal rendelkezik.
 (4) A tájékoztatás tartalmazza a) az építési tevékenység tárgyát,
b) az építtető adatait,
c) az érintett telek címét, helyrajzi számát, valamint
d) az építészeti-műszaki tervező nevét, névjegyzéki jelölését.
3. § (1) Az  építtető és az  építész tervező a  kötelező tervezői művezetés feltételeit a  tervezési szerződésben rögzíti.
A tervezői művezető – a Magyar Építész Kamara szabályzata szerint – az építési folyamatot a helyszínen legalább hat
alkalommal figyelemmel kíséri és az elektronikus építési naplóban eseti bejegyzést tesz.
(2) A tervezői művezető az épület megvalósulását követően az utolsó helyszíni művezetés alkalmával az elektronikus
építési naplóba eseti bejegyzést tesz a kivitelezési dokumentáció szerinti megvalósulásról.
(3) A  tervezői művezetés hat alkalomra szóló számított munkadíja – ide nem értve a  szolgáltatási tevékenység
megkezdésének és folytatásának általános szabályairól szóló 2009. évi LXXVI. törvény 7.  § (1)  bekezdése szerinti,
a  szabad szolgáltatás nyújtás jogával rendelkező szolgáltatót – a szerződés megkötésekor hatályos jogszabályban
meghatározott kötelező legkisebb munkabér másfélszeresét meg nem haladó összeg.
4. § (1) Az  építtető az  építési tevékenységet – az  1.  §-ban foglaltaknak megfelelő bejelentés benyújtását követő
naptól számított – tizenöt nap elteltét követően kezdheti meg és folytathatja az  Étv., az  építőipari kivitelezési
tevékenységről szóló kormányrendelet és a vonatkozó egyéb jogszabályok rendelkezései szerint.
(2) Ha az építőipari kivitelezési tevékenységet a bejelentéstől eltérően kívánják folytatni, akkor ezt a szándékot az eltérő
megvalósítás kezdő napját megelőző tizenöt nappal be kell jelenteni – a  változást bemutató tartalmú kivitelezési
dokumentáció elektronikus építési naplóba történő feltöltésével, eseti bejegyzéssel egyidejűleg – az  építésügyi
hatóságnak, ha a változás
a) az épület alaprajzi méretét,
b) az épület beépítési magasságát,
c) a lakások, önálló rendeltetési egységek számát,
d) az épület telken belüli elhelyezkedését, vagy
e) az épület homlokzati geometriáját, anyaghasználatát, színét
érinti.
5. § (1) Ha a  lakóépületet bejelentés vagy a  4.  § (2)  bekezdése szerinti változás bejelentése nélkül valósították meg, és
az  Étv. 48/A.  § (1)  bekezdésében foglaltak teljesülnek, az  építtető az  építésügyi és építésfelügyeleti hatósági
eljárásokról és ellenőrzésekről, valamint az építésügyi hatósági szolgáltatásról szóló 312/2012. (XI. 8.) Korm. rendelet
(a továbbiakban: R.) szerint fennmaradási engedély iránti kérelmet terjeszthet elő.
(2) Ha az  építtető a  fennmaradási engedély iránti kérelmet a  lakóépület rendeltetésszerű és biztonságos használatra
alkalmassá válása előtt nyújtja be, az  épületet a  jogerős fennmaradási engedély birtokában az  e  rendelet szerinti
bejelentést követően lehet továbbépíteni.
(3) Amennyiben a  bejelentés alapján megvalósult építményt az  Étv. 33/A.  § (3)  bekezdése alapján le kell bontani,
az építésfelügyeleti hatóság a bontás elrendelése során az R. szerint jár el.
6. § (1) A  bejelentéshez kötött épület felépítésének megtörténtéről szóló hatósági bizonyítványt kérelemre az  építésügyi
hatóság állítja ki és tölti fel az  elektronikus építési naplóba. A  kiállított hatósági bizonyítványról az  építésügyi
hatóság elektronikusan értesíti a települési önkormányzat jegyzőjét.
(2) A hatósági bizonyítvány iránti kérelemhez mellékelni kell
a) az elektronikus építési napló összesítő lapját,
b) az épületre elkészített energetikai tanúsítványt,
c) ha az  Étv. alapján a  hatósági bizonyítványért igazgatási szolgáltatási díjat kell fizetni, az  Étv.-ben
meghatározott díj megfizetésének igazolását, valamint
d) az R. 4. melléklete szerinti statisztikai adatlapot.
(3) A  hatósági bizonyítvány a  közigazgatási hatósági eljárás és szolgáltatás általános szabályairól szóló törvényben
meghatározottakon túl tartalmazza
a) az építtető elérhetőségét,
b) az építési tevékenységgel érintett telek címét, helyrajzi számát,
c) az épület megvalósításának tényét, valamint
d) az elektronikus építési napló azonosítószámát.
(4) A hatósági bizonyítványt a kiállítója a kiállítással egyidejűleg feltölti az elektronikus építési naplóba.
7. § Ez a rendelet 2016. július 1-jén lép hatályba.
8. § (1) Ez a rendelet a belső piaci szolgáltatásokról szóló, 2006. december 12-i 2006/123/EK európai parlamenti és tanácsi
irányelvnek való megfelelést szolgálja.
(2) A 3. § (3) bekezdésének a belső piaci szolgáltatásokról szóló, 2006. december 12-i 2006/123/EK európai parlamenti
és tanácsi irányelv 15. cikk (7) bekezdése szerinti előzetes bejelentése megtörtént.
9. § Hatályát veszti a  lakóépület építésének egyszerű bejelentéséről és egyes építésügyi tárgyú kormányrendeletek
módosításáról szóló 456/2015. (XII. 29.) Korm. rendelet.
Orbán Viktor s. k.,
 miniszterelnök


text:
268/2007. (XII. 1.) KE határozata kitüntetés adományozásáról.
Az Alkotmány 30/A. § (1) bekezdése j) pontja, valamint
a Magyar Köztársaság kitüntetéseiről szóló 1991. évi
XXXI. törvény 2. § (1) bekezdése alapján a miniszterelnök
előterjesztésére
Magyarországnak a NATO-hoz és az Európai Unióhoz
való csatlakozása érdekében végzett tevékenysége elismeréseként
Alain Delcamp-nak, a Francia Szenátus főtitkárának a MAGYAR KÖZTÁRSASÁGI ÉRDEMREND
TISZTIKERESZTJE
polgári tagozata kitüntetést adományozom. Budapest, 2007. november 21.
Sólyom László s. k.,
köztársasági elnök